HOGYAN LEGYÉL
SZERETHETŐ

Miközben a szíved kitárul,
a világ pedig öntudatára ébred

ÉDESVÍZ KIADÓ
BUDAPEST

A fordítás az alábbi kiadás alapján készült:

Danielle LaPorte / HOW TO BE LOVING

As Your Heart Is Breaking Open and Our World Is Waking Up

Sounds True Inc., 2022

www.soundstrue.com

Fordító

Szabó Klaudia és Besenyő Viktória

Szerkesztő

Besenyő Viktória

Olvasószerkesztő

Nagy Erzsébet

Copyright © Danielle LaPorte, Inc. 2022

Hungarian translation © Szabó Klaudia és Besenyő Viktória, 2023

Hungarian edition © Édesvíz Kft., 2023

Cover design © Édesvíz Kft., 2023

LaPorte Danielle © Anastasia Chomlack, 2021

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tipográfia: Szász Julianna

A borítót készítette: eyelab.dk

Elektronikus formátum
Békyné Kiss Adrien

EPUB ISBN 978-963-507-425-9

MOBI ISBN 978-963-507-426-6

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalom

BEVEZETÉS

I. RÉSZ: TELJES SZÍVVEL

1. fejezet: Út a szíved középpontjához

2. fejezet: A gyógyulás nemlineáris folyamat

3. fejezet: Lélekben erősek vagyunk

4. fejezet: Áldás és elengedés

5. fejezet: A valódi éned

6. fejezet: Az igazság

7. fejezet: Helló, ego!

8. fejezet: A sebzettség anatómiája

9. fejezet: Fény és árnyék

10. fejezet: Félelmek és szilánkok

11. fejezet: Önmagunk elfogadása

12. fejezet: Az élet elfogadása

13. fejezet: Mások elfogadása

14. fejezet: A szív intelligenciája

II. RÉSZ: GONDOLATOK ÉS ÉRZÉSEK

15. fejezet: Magasabbra vágyni

16. fejezet: Gondolatok az érzelmekről

17. fejezet: Érzések a gondolatokról

18. fejezet: Szeretetteljes gondolatok

III. RÉSZ: A HÉT ERÉNY

19. fejezet: A szeretet erénye

20. fejezet: Isteni szeretet

21. fejezet: Együttérzés

22. fejezet: Bölcsesség

23. fejezet: Megbocsátás

24. fejezet: Szeretetteljes kedvesség

25. fejezet: Rugalmasság

26. fejezet: Ragyogás

IV. RÉSZ: AZ ELMÉLKEDŐ ÉLET

27. fejezet: Szeretetteljes változás

28. fejezet: Módszerek a szívközpontúság eléréséhez

29. fejezet: Fogékonyság

30. fejezet: Egység

31. fejezet: Előre nézz!

KÖSZÖNETNYILVÁNÍTÁS
A SZERZŐRŐL

„…mindaz, amit a világosság leleplez, nyilvánvalóvá lesz.  Mert minden, ami nyilvánvalóvá lett, az világos.”

– Pál levele az efezusiakhoz 5:13
(Magyar Bibliatársulat újfordítású Bibliája, 1990)

Bevezetés

A legutóbbi évértékelő feladatom során komolyan fontolóra vettem, hogy kisétálok a kreatív életemből (amit minden évben újra átgondolok). Volt egy romantikus elgondolásom arról, hogy minden reggel meditálni fogok az otthonomban, krumplit ültetek a szomszédaimnak, fehér parasztinget viselek, és többé soha nem nézem meg az Instagramomat.

Ehelyett összeszedtem magam, és megírtam ezt a könyvet.

Mivel a szívem kitör (kinyílik) ennek a világnak az állapotából. Úgy gondolom vágyunk a Szeretetre és az Igazságra – és egymásra.

Az életemet régen a következő kérdés vezette: „Hogyan akarok érezni?” Erre építettem a karrierem a The Desire Map című könyvemmel. De elkezdtem észrevenni, hogy még ha nem is tapasztaltam meg az alapvető érzéseimet, még mindig kapcsolatban álltam a nagyobb céllal. Az ideiglenes boldogtalanság nem tartott vissza engem attól, hogy segítsek egy barátnak, vagy az Istenség közelében érezzem magamat.

Egy új kérdés merül fel: „Mit akarok megtestesíteni?”A válasz pedig egyértelmű volt. Szeretni. Szeretni bármi áron.

●

Egy érzelem vezérelte életből egy sokkal szívközpontúbb életre váltani egy fejlődési folyamat. Az út a szeretettejesebbé váláshoz egy szeretetteljes folyamaton keresztül vezet. Kedves és együttérző. Új barátság szövéséről szól a valósággal.

A szeretetteljesebbé válás nem jelenti azt, hogy többet érzünk, hanem azt jelenti: mindent érzünk, még több szeretettel.

Ez a könyv az elfogadásról és az egységtudatról szól. Ez nem egy térkép, hanem egy szerelmes levél a mindannyiunkban ott lakozó Fényhez. Remélem, segít abban, hogy emlékezzünk arra, kik vagyunk együtt.

Szeretettel:

I. rész

TELJES SZÍVVEL

1. fejezet

Út a szíved középpontjához

A spiritualitás a szeretetteljes gondolkodás gyakorlása.

A szíved ki van tárva. Állandóan. Bármi is történik, sosem tudod bezárni a szívedet. Azt csak hisszük, hogy képesek vagyunk kitárni és bezárni a szívünket. Elménk olyan gondolatokat hoz létre, amelyek szeretetteljes tudatosságunkat úgy elfátyolozzák, mint az átvonuló felhők az eget. A boldogság sugárzása. Egy apró gond. Az aggodalom esőfelhője. Felragyogó ötletek. Az érzelmek, a gondolatok és a tiszta inspiráció felhői jönnek-mennek, és mindeközben ott van maga az égbolt, amely abszolút mindent befogad a maga hatalmasságában. Az égbolt létezik, növekszik és tágul. Soha nem szűkül össze. Csak az égbolt fedezhet fel még többet saját égi mivoltából.

Ugyanez igaz a szívedre is, a valódi, szeretetteljes természetedre. Mindig jelen van, mindig nyitott az igazi énedre. Semmiféle gondolkodás nem változtathatja meg valódi, szeretetteljes természetedet. Ahogyan az időjárás nem nyelheti el az eget, úgy nincs olyan érzelmi minta sem, amely befolyásolhatná isteni természetedet. Csak gondolatképződmények haladnak át egy határtalan, fényes téren – a szíveden.

Sosem zárjuk be a szívünket egymás, önmagunk vagy a történések előtt. Csak lekapcsoljuk az elménket, mintha sötétítő függönyökkel védekeznénk a nap ellen. A spiritualitás révén tulajdonképpen a nyitottságot gyakoroljuk, illetve arra törekszünk, hogy ne állítsunk akadályokat az élet elé. Ha az elménk nyitott, azzal szembesülünk, hogy szívünk e hihetetlen energiája egyfajta mindig értünk lüktető, végtelenül türelmes, folytonos rezgés.

A megvilágosodás az, amikor az elme annyira nyitottá válik, hogy feloldódik a határtalan, szeretetteljes tudatosságban. A gondolkodástól a tiszta létezés felé haladunk. A szív egén nincsenek falak az énjeink között, amelyek az egység útjában állnának. A szív nem használja fel a személyiségbeli különbségeket és a politikai véleményeket arra, hogy vitákat generáljon az úgynevezett igazságról.

A szív bölcsessége a mesterséges személyiséget kozmikus porrá zúzza, és feltárja az igazi valóságot.

A szív középpontjában minden olyannak látszik, amilyen valójában, és minden elfogadható. Minden. Ez az igazi szeretet. Ez az isteni szeretet.

Ha kíváncsiak vagyunk a szeretetre, és elkötelezzük magunkat mellette, egész másképp kezdünk gondolkodni. Amikor szeretetre törekszünk, akkor ahelyett, hogy a gondolataink akadályoznák a szeretet áramlását, inkább egyesítő gondolataink támadnak. A magasabb rendű gondolatokat nem valahol önmagunkon kívül kell keresnünk. Csupán el kell csendesednünk, hogy felismerjük: egy végtelenül kreatív és befogadó valaminek a részei vagyunk. Ez a felismerés lépésről lépésre következik be.

●

Az elme nyitottsága – a spiritualitás – a szeretetteljes gondolkodás gyakorlása. Megtaníthatjuk magunkat arra, hogy a gondolatainkon keresztül visszatérjünk a szeretethez. Először is: hagyatkozzunk a szívünkre, az majd elárulja, mi ennek a legjobb módja. Utána erősítsük gondolkodó elménket, hogy támogassa a szív törekvéseit. A prioritásoknak világosaknak kell lenniük. Először engedd, hogy áradjon a szeretet, majd irányítsd ezt a szeretetet az intelligenciáddal. Ez az isteni rend.

Amikor szeretet tölti el az elménket, kevesebb olyan ítéletet alkotunk, mint hogy ki „méltó” és ki „méltatlan” valamire, mi „jó” és mi „rossz”, és hogy már „túl késő” valamihez, vagy még „pont időben” vagyunk. A szeretet meglátja a tökéletességet az emberben az adott pillanatban, és ebből a kiterjesztett tudatosságból építkezik tovább. Amikor kitárod az elmédet, hogy észrevedd, mi is történik valójában valakivel vagy valamilyen helyzetben, a részletek még nyilvánvalóbbá válnak.

A megértés a vággyal kezdődik: meg akarjuk ismerni, mi történik igazából. Ez olyan egyszerű, mint egy érzelmi kötelékben arra gondolni: Vajon mit él át most a másik? Szeretetből fakadó cselekedet.

Elmélkedés

Annak érdekében, hogy lássuk a teljes képet és minden részletét, le kell lassítanunk. Nyugodtnak kell lennünk, hogy arról elmélkedhessünk, mi történik – és a történésekből mi lehet igaz, illetve mi nem. Az elmélkedés szívközpontú gyakorlat. Az elcsendesedés és az elmélkedés révén összekapcsolódhatunk a szív határtalan életerejével.

Amikor megfontoltabban élünk, kevésbé reaktívan viselkedünk. A szívünk minden meditációval és fontos kérdéssel, minden egyes őszinte imával, áldással és meghitt beszélgetéssel – amit önmagunkkal vagy másokkal folytatunk – bebizonyítja, milyen gyönyörű valójában az élet. A szív mindig a működőképes dolgokra fókuszál.

A legtöbb embert azonban nem úgy nevelték, hogy túlságosan elmélkedő életet éljen. Teljesítménymániás kultúránknak nincs erre szüksége. Elmélkedés, nyitottság és fogékonyság helyett ragaszkodunk az azonnali cselekvéshez. A nap nagy részét alvajáróként töltjük, míg elkerülhetetlenül fejbe nem kólint bennünket egy fájdalmas esemény. Akkor felébredünk, hogy fél szemünket kinyitva meglássuk a magasabb rendű célt. De ha az életünket nem szenteljük ennek a magasabb rendű célnak – a szeretetnek –, valószínűleg újra elszundikálunk, és csak a következő nehezen elviselhető kellemetlenség vagy veszteség ébreszt fel megint. Igazán elégedettek vagyunk magunkkal, amiért ügyesen védelmezzük a helyzetünket és önmagunkat, pedig a szeretet elől menekülni, miközben önmagunkat keressük, a legnagyobb őrültség. Hiszen épp a feltétel nélküli szeretet az, amire a legjobban vágyunk.

Függetlenül a helyzetünktől, függetlenül attól, hogy hány diplománk, hány követőnk és hány értékes tárgyunk van, függetlenül attól, hogy mit teljesítettünk, és min mentünk keresztül az anyagi világban, mindannyian arra áhítozunk, hogy szeretetben éljünk. Szeretnénk megpihenni a Nagy Szívben – a szívben, amely mindannyiunkat védelmez –, és érezni a Teremtés gondoskodását. Ez az egyetértés szabadsága. Ez az összetartozás szabadsága.

Van rá mód, hogy szabadok legyünk – hogy megszabaduljunk az általunk teremtett világ őrültségétől –, és nyugalomban éljünk. Vannak erre metafizikai, magasabb tudatosságon alapuló, ősi és tudományosan bizonyított módszerek: a lélegzésre figyelés, a vizualizáció, a meditáció, a jócselekedetek, a közösségépítés, a megbocsátás, a pihentető alvás, az egészséges étkezés, az örömteli mozgás… ha szeretjük azt, akit szeretünk, és ha önmagunkat és minden élőlényt ebben a szeretetben részesítünk.

A szívközpontú élet elmélkedő élet. Az elmélkedő életet a szeretet fénye és a magasabb rendű erények töltik fel energiával.

Amikor elcsendesedsz, és időt szánsz rá, hogy elgondolkozz, valójában milyen gyönyörű az élet, nagyobb együttérzéssel és elfogadással tudod kezelni a rútságot és a káoszt is. Nyugalmad révén befolyásolhatod életed kettősségeit és paradoxonjait. Egyre nyilvánvalóbbá válik számodra, hogy mindnyájan egy csoda részesei vagyunk. Amikor befelé figyelsz, akkor ébredsz rá az igazi valóságra – amely sohasem volt rajtad kívül.

Csakis a szeretetteljes tekintet láthatja az igazságot.

Kell hozzá némi spirituális gyakorlás. De ha elcsendesedsz, és befelé figyelsz, látni fogod, hogy szíved olyan nyitott, mint az égbolt.

„Meditálj az Énről mint létezőről,

hatalmas, mint az ég.

Egy energiatest,

örökké minden irányba kiterjedő,

fent, lent, körös-körül.

A végtelen tér ölelésében

ébredj rá valódi formádra,

az isteni teremtő energia

megnyilvánulásaként.”

– Lorin Roche: The Radiance Sutras

2. fejezet

A gyógyulás nemlineáris folyamat

Minél több szeretetet adsz és kapsz, annál több igazságot (és valótlanságot) leszel képes felismerni az élet minden területén.

Gondolj egy fájdalmas élményre, amit meghatározónak tartasz az életedben, olyasvalamire, amin már sokat dolgoztál. Talán terápiára is jártál miatta, és levontál pár következtetést. Tucatnyi remek meglátásod volt, és úgy érzed, megszabadultál a bánat eredeti okától. Vagy talán sok-sok mérföldet sétáltál, hogy elengedhess mindent. Dolgoztál rajta, és megtisztultál. Elmentél a sivatagba, elégetted és eltemetted. Ügyes vagy.

Az elengedés valódi volt. A megbocsátás hiteles. A fejlődés jelentős. Hogy honnan tudhatod? Onnan, hogy most nagyobb békességet érzel, mint korábban bármikor. Jobb hallgatóság lettél. A korábbi fájdalom már nem a hibáztatás és bosszúvágy felé sodorja a gondolataidat. Több fizikai energiát érzel, és magabiztosabb vagy, ami segít abban, hogy a szívedből beszélj. A gyökereid megszilárdultak, így nyugodt tudsz maradni olyan helyzetekben is, amilyenektől máskor kiborultál. Még az is lehet, hogy hálás leszel majd a tapasztalataidért, mert végső soron azok miatt lettél élettelibb és lazább.

Fejlődtél. Tényleg.

Ám akkor… az egyik terved elbukik, és a félelmeid a felszínre törnek. Kiújul a korábbi sérülésed, és néhány zord gondolat hatására elillan a gyógyulásba vetett bizalmad. Valaki, aki közel áll hozzád, a múltad alapján borúsan látja a jövődet is, amivel megbánt. Hát nem tudja, honnan jutottál el idáig?

Arra gondolsz: Ezt már megtanultam, miért kapom meg megint? Miért ismétlődik, mi az oka, miért bukkan fel újra?

„Minden isten, minden menny, minden világ bennünk van.”

– Joseph Campbell

Jó néhány oka lehet annak, ha a leckék ismétlődnek.

A legelső, legegyértelműbb ok az, hogy nem tanultunk meg belőle mindent, amit kellett volna. Szükségünk van még egy ismétlésre ahhoz, hogy magunkba szívjuk a tanítást. Évmilliók társadalmi és pszichés bevésődéseit igyekszel felszámolni, úgyhogy légy türelmes önmagadhoz.

Az ego nem támogatja a fejlődést. Szabadságunkban áll, hogy ellenálljunk neki, és néhányan már-már mesteri szinten űzik a makacskodást. Ellenállunk a késztetésnek, hogy megbocsássunk önmagunknak és másoknak. Sekélyes dolgokkal – felszínes kapcsolatokkal, szórakozással, anyagi javak felhalmozásával – kötjük le a figyelmünket, hogy elkerüljük a fájdalmat, pedig ezzel csupán az örömöt késleltetjük.

Ilyen esetekben a felsőbb énünk közbeavatkozik, és néhány tanrenden kívüli leckével hívja fel erre a figyelmünket. Visszafogod a szeretetedet, mi? Kicsiben játszol, és tagadod, hogy része vagy az egyetemes tudatnak? Nos, hadd vezesselek akkor egy olyan életveszélyes helyzetbe, amely megnyitja a szíved. Kerülöd a félelem mögött megbúvó okok feltárását? Nos, mit szólnál egy gyorstalpaló tanfolyamhoz bátorságból? Így masírozunk tovább és tovább az érzelmi kiképzőtáborban, míg végül bátrabb szívvel át nem törjük a falakat.

Amikor ráébredünk az élettel szembeni ellenállás hiábavalóságra, lelkileg érettebbé és éberebbé válunk.

A lelki érettség az élet minden területén ki akar bontakozni. Mélyebb beszélgetésekre vágysz majd, egyre több mindent akarsz feltárni. Rájössz, hogy a fejlődésünk folyamatos, és soha nem ér véget, de ettől nem fogsz megrémülni, inkább felcsigáz a folytonos tanulás lehetősége.

„A legszeretetteljesebb ölelésed az lesz, amikor majd átöleled önmagad, és rájössz, hogy épp most ölelted át az egész univerzumot, és benne mindent és mindenkit.”

– Adyashanti

Minden embernek van tudatfelettije, tudatos tudata és tudatalattija.

A tudatalatti a lélekben rejtőző benyomások és feltételezések raktára. Itt vannak az „ellenőrizetlen” gondolataink… a kondicionálásunk és a programozásunk. A tudatalatti tehát voltaképpen a kondicionálásunkkal azonos.

A tudattalan elme a félelmek és vágyak energetikai gyűjtőhelye. Ezeknek a félelmeknek és vágyaknak valamelyest a tudatában lehetünk. Bármilyen irányba vezethetnek bennünket, egészen addig, amíg mögéjük nem nézünk. A tudattalan tudatosításával elkezdődhet a gyógyulás folyamata. Így találjuk meg az árnyékok mögött rejtőző fényt. A tudattalan mindaz, ami vezérel bennünket.

A tudatos elme a mindennapi racionális, gondolkodó elménk, amely észleli és megoldja a problémákat. A legtöbb ezoterikus tanító úgy véli, hogy az emberi psziché nagyjából öt százaléka tudatos. A tudatos elme voltaképpen a valódi éberségünk.

A tudatfeletti az Egységes Tér, a mindent magában foglaló, kiterjedt, mindentudó éberség. Ezt tartják „a legszentebb alapnak”, ahonnan a mély meglátás villan fel, és az elvont tudás bukkan elő. A tudatfeletti az egyetemes elme.

Mivel mindenki egyszerre birtokolja mindegyik tudatszintet, előfordulhat, hogy reggel bölcs és kiegyensúlyozott vagy, és szívesen segítesz az embereknek, de ugyanazon a napon, valamivel később már egy érzelmileg ingatag alaknak érzed magad. Azt gondolod: Délelőtt tízkor még a mandalák királynője voltam, most meg csak egy szeretetre éhes különc vagyok. Semmi baj, drágám, ez azt jelenti, hogy egyre több réteget társz fel és gyógyítasz meg önmagadban. Ez a feladatunk. Folyton bővítjük az ismereteinket a bennünk lévő sokféleségről.

A fájdalom, amit ma megtapasztalsz, nem teszi semmissé a tegnapi gyógyulást. Az a gyógyulás valódi volt, és hozzájárult ahhoz, hogy jobban tudatában légy, mi van benned a felszín alatt. Talán ma este még mélyebbre fogsz ásni, és felfedezel valamilyen csodás dolgot.

Egyszerre jellemez minket az állandóság és a mozgás, élünk és meghalunk, tiszta fény vagyunk, de árnyékot is vetünk. Bizonyos dolgok növelik az ellenálló képességünket, mielőtt kiegyensúlyozottá válnánk. Egyes területeken előbbre tartunk, más dolgokban nem vagyunk tehetségesek. Megint más részeinket az elpusztíthatatlan Fény sugarai ragyogják be. Multidimenzionális, egymással összekapcsolódó élőlények vagyunk, ezért a gyógyulásunk sosem lesz lineáris.

Még akkor is, amikor azt hiszed, elakadtál, kapcsolatban vagy a rendkívül dinamikus világgal. Az Univerzumban minden folyamatosan reagál mindenre.

Folyamatosan változol. Körülötted minden folyamatosan változik. Állandó változásaink hatnak egymásra. Ezért van az, hogy egy ember gyógyulása másoknak is gyógyulást hoz.

Az érzékenység és a rugalmasság remek gyógyító módszerek. Lehet, hogy többet érnek, mint a wellnesskezelések és a filozofikus szemlélődés.

Nem életszakaszonként gyógyulunk, vagyis nemigen mondunk például ilyesmit: „Megküzdöttem a gyerekkori traumáimmal, gyorsan túllendültem néhány gimis drámán, aztán feldolgoztam egy komoly kapcsolatom elvesztését, majd analizáltam, miért voltam olyan sokáig egyedül, ezt követően a házassági problémáimra derítettem fényt, utána felgyógyultam a válásból, és végül rájöttem, hogy minden okkal történik, és mindennek így kellett lennie.”

Meg kell szabadulnod a nyomástól, amit azért érzel, mert azt hiszed, hogy az életed egy bizonyos szakaszában egy bizonyos ponton kellene tartanod. Ezek csak társadalmi elvárások. Te nem egy menetrend szerint közlekedő vonat vagy.

Tekints úgy magadra, mint egy naprendszerre. Ott van benned a Nap és a Hold kettőssége. Új ötletcsillagok születnek a haldokló gondolatformációk mellett. Ott vannak a gyász fekete lyukai és a fény spektrumai. A rejtélyek. A végtelen.

Az Univerzum minden lehetőségével és tökéletességével mindannyiunkat összeköt, hogy felfedezzük: csordultig vagyunk szeretettel, és tele vagyunk ürességgel. Lelkek vagyunk, emberi névvel. Tudat vagyunk, amely egyszerre észleli a saját tudatosságát és tudattalanságát.

„Az ellentmondásokat magukban feloldó emberek a világ megmentői. Ők az átalakulás, a megbékélés és az újdonság valódi közvetítői.”

– Richard Rohr atya

Be tudjuk fogadni a gyászt, a reményt és a hálát, mindet egyszerre. Egyszerre több mindent érezni nem „őrültség”, hanem isteni képesség – egy naprendszer, amely az összes bolygó energiáját magába foglalja.

Számos helyzetben mélységesen bölcs lehetsz. Néhány életfeladattól és embertől ragyogsz, mint a Nap. Aztán a neheztelés és az undor üstököse söpör végig az atmoszférádon. Ez nem azt jelenti, hogy visszafejlődsz. Egyszerűen idő kell annak az energiának, hogy megmutassa magát, feltűnjön a radarodon, és elégjen a légkörben.

Néha egy-egy bennünk zajló folyamat több figyelmet igényel. Szünetet kell tartanod abban, hogy a társadalom szupertudatos tagja legyél, és végre széteshess a hétvégén, vagy megélhesd a félelmeidet olyan emberek társaságában, akik őrülten szeretnek vagy egyszerűen csak kedvelnek.

Aztán – talán már pár perc múlva – valami annyira szeretetteljes dolgot teszel, hogy még saját magadat is megleped, mert az érzelmeid szabadon engedése még több fénynek adott teret. Olyan ez, mintha új csillagot fedeznél fel az ismerős égbolton – a szívedben.

Gyógyulási időszakok

Életünk során a legtöbben ugyanazokkal az érzelmi gondokkal küzdünk. Ne hagyd, hogy ez lelombozzon, hiszen jó hír! Azt jelenti, hogy lehetőséged van mélységekbe menően és teljes mértékben meggyógyulni. Efelé haladsz. Olyan ez, mint amikor valakit évről évre egyre jobban és jobban szeretsz. Gondolj csak bele, milyen csodálatos ajándék ez! A fókuszált tanulás – rendszerint ismétlődő leckék formájában – különféle tapasztalati szinteken vezet át bennünket. Magunkévá tesszük az életet és a szeretetet. Az életerő és a szeretet mindig jelen van, csak fejlesztenünk kell a képességeinket, hogy minden helyzetben felismerjük őket.

A „mindent csak mértékkel” elv a gyógyulásra is vonatkozik. Szerencsére a lelkünk arra késztet bennünket, hogy bizonyos problémákat újra meg újra megvizsgáljunk, amikor éppen van erőnk, hogy jobban kezeljük őket. A „jobban kezeljük” persze relatív, hiszen amikor a helyzet korábbi értelmezése miatt annyira stresszesek vagyunk, hogy majd megőrülünk, valószínűleg nem azt érezzük, hogy jobban kezelnénk a dolgot.

Valójában tényleg gyógyulást érhetünk el azokkal az eszközökkel, amelyek éppen a rendelkezésünkre állnak ahhoz, hogy agilisabbá váljunk. Talán elsajátítjuk az önátadást, vagy megtanulunk megbízni egy új emberben. Esetleg arra jutunk, hogy érdemes önállóan vizsgálgatnunk egy kicsit a problémát, mielőtt kívül kezdenénk keresni a megoldást.

Visszatekintve viharos utunkra rájövünk: mindennek pontosan így kellett történnie ahhoz, hogy átvészeljük a vihart. Az otthonunk, a munkánk és a spirituális elvonulásunk mind hozzájárult ahhoz, hogy bízzunk a dolgok kedvező kimenetelében és a Felsőbb Akaratban.

A segítség néha csodálatos módon, a lehető legtávolabbról érkezik. Észrevehetünk valakit vagy valamit, amit eddig alábecsültünk vagy természetesnek vettünk. Egy testvért, aki, ha jobban belegondolunk, sosem hagyott bennünket cserben. A bámulatos testünket, amely fáradhatatlanul hordoz minket mindenhova. Vagy a napot, amely minden reggel felkel.

A lélek az idő keretein kívül létezik, így hát minden időzítés isteni szándék. Talán azok az érzelmi elakadások, amelyekkel évekkel korábban megküzdöttél, nem véletlenül térnek vissza, hiszen azóta bátrabb és ügyesebb lettél. Nem azért térnek vissza, mert akkor nem tettél eleget. Hanem azért, mert fejlődtél. A szenvedés áldásként tér vissza, hogy végre elengedd. Amikor egy korábban már megtapasztalt érzést újra megtapasztalsz, az azt jelzi, hogy a fejlődésed és a gyógyulásod magasabb szintre lépett.

Nemlineáris gyógyító utazásod során észreveszed, hogy a meglátásaid és a megértéseid egyenes arányban állnak a szereteted kivetülésével, milyenségével. Minél több szeretetet adsz és kapsz, annál több igazságot (és valótlanságot) leszel képes felismerni az élet minden területén. A szeretet az út az Egyetemes Tudathoz.

Talán ráeszmélsz, hogy valaki a múltban soha nem szeretett téged úgy, ahogyan azt te akkor gondoltad, és ezzel nincs is semmi baj. Mindnyájan annyit adunk, amennyi tőlünk telik.

Megengedheted, hogy a fájdalmas emlékek a felszínre bukkanjanak. Kezeld őket megértéssel. Szembe kell nézned a sötétséggel, hogy meglásd, mire van szüksége a szeretetednek és a könyörületednek.

Meg fogod érteni, hogy te felelsz a valóságod megteremtésért. És a legtöbb napon a lelkesedésed elhomályosítja majd azt, hogy mennyire ijesztő tud ez lenni.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen